Source: http://tampere.cloudnc.fi/fi-FI/Toimielimet/Keskusvaalilautakunta/Kokous_19122018/Esitys_yleisiksi_ennakkoaanestyspaikoiks(69227)
Timestamp: 2019-05-27 01:03:20+00:00
Document Index: 26428113

Matched Legal Cases: ['§ 31', '§ 28', '§ 29', '§ 30', '§ 32', '§ 33', '§ 34']

Esitys yleisiksi ennakkoäänestyspaikoiksi vuoden 2019 eduskuntavaaleissa sekä europarlamenttivaaleissa | Tampere esityslistat ja pöytäkirjat
Esitys yleisiksi ennakkoäänestyspaikoiksi vuoden 2019 eduskuntavaaleissa sekä europarlamenttivaaleissa
Keskusvaalilautakunta, kokous 19.12.2018
§ 31 Esitys yleisiksi ennakkoäänestyspaikoiksi vuoden 2019 eduskuntavaaleissa sekä europarlamenttivaaleissa
TRE:8067/00.00.02/2018
Keskusvaalilautakunnan 2. sihteeri Katja Korhonen, puh. 040 128 6993, etunimi.sukunimi@tampere.fi
Keskusvaalilautakunnan 1. sihteeri Juha Perämaa, puh. 040 503 9038, etunimi.sukunimi@tampere.fi
Vuoden 2019 eduskuntavaalien ennakkoäänestys toimitetaan kotimaassa 3. - 9.4.2019 ja europarlamenttivaalien ennakkoäänestys 15.-21.5.2019.
Vaalilain 9 §:n mukaan ennakkoäänestyspaikkoja ovat muun muassa ne kotimaan yleiset ennakkoäänestyspaikat, joiden lukumäärästä ja sijainnista kunnanhallitus päättää ja joita on oltava, jollei erityisestä syystä muuta johdu, jokaisessa kunnassa vähintään yksi. Kaupunginhallitus päättää vaalilain 48 §:n mukaisesti myös ennakkoäänestyspaikkojen aukioloajoista. Kaupunginhallituksen on myös huolehdittava siitä, että Väestörekisterikeskuksen ylläpitämään äänestyspaikkarekisteriin merkitään jokaisen kunnassa olevan yleisen ennakkoäänestyspaikan nimi, käyntiosoite, aukiolopäivät ja päivittäiset aukioloajat sekä muut oikeusministeriön määräämät tiedot.
Oikeusministeriö on lähettänyt 1.10.2018 kunnille kirjeen (liitteenä), jossa annetaan ohjeita muun ohella siitä, mitä ennakkoäänestyspaikkoja määrättäessä tulee ottaa huomioon.
Edellisissä yleisissä vaaleissa, presidentinvaalissa tammikuussa 2018, yleisten ennakkoäänestyspaikkojen lukumäärä Tampereella oli 18. Presidentinvaalissa ennakkoon äänesti tamperelaisista 41,4 prosenttia (vaalipäivänä 29,6 prosenttia).
Keskusvaalilautakunta toteaa, että ennakkoäänestys on aikaisemmissa vaaleissa sujunut hyvin eikä pitkiä jonoja äänestyspaikoille ole päässyt syntymään. Äänestyspaikkoja on ollut riittävästi ja ne ovat sijainneet eri puolilla kaupunkia. Keskusvaalilautakunta esittää, että kaupungin yleiset ennakkoäänestyspaikat säilyvät ennallaan lukuun ottamatta Tesoman äänestyspaikkaa. Tesoman ennakkoäänestyspaikka esitetään siirrettäväksi Tesoman kauppakeskus Westeriin, koska aikaisemmin ennakkoäänestyspaikkana toiminut vanha Tesoman kirjasto ei enää ole käytettävissä ennakkoäänestykseen.
Esityksen mukaan Tampereella olisi vuoden 2019 eduskuntavaaleissa sekä europarlamenttivaaleissa käytettävissä yhteensä 18 yleistä ennakkoäänestyspaikkaa:
Tampereen ammattikorkeakoulu / Teiskontie
Tampereen teknillinen yliopisto / Tietotalo
Tampereen yliopiston pääkirjasto Linna
Linnainmaan Citymarket
Tesoman kauppakeskus Westeri
Yleisten ennakkoäänestyspaikkojen tarkat aukioloajat ilmenevät liitteistä 2 ja 3.
Keskusvaalilautakunta esittää kaupunginhallituksen päätettäväksi yleiset ennakkoäänestyspaikat Tampereella perusteluosan ja liitteiden mukaisesti.
Keskusvaalilautakunta oikeutetaan tekemään ennakkoäänestyspaikkojen aukioloaikoihin mahdollisesti tulevia pieniä muutoksia.
Kaupunginhallitus määrää keskusvaalilautakunnan tekemään tarpeelliset merkinnät äänestyspaikkarekisteriin.
1.10.2018_Kunnanhallituksille_ALLEK.pdf.pdf (pdf, 914 kt)
Kuntakirje, Vaalit 2019, 1.10.2018, korjattu sivu 39.pdf (pdf, 488 kt)
Kuntakirje, Vaalit 2019, 1.10.2018, korjattu sivu 40.pdf (pdf, 205 kt)
Liite 2 Yleiset ennakkoäänestyspaikat ja aukiolot 2019 eduskuntavaalit Keva (003).pdf.pdf (pdf, 10 kt)
Liite 3 Yleiset ennakkoäänestyspaikat ja aukiolot 2019 europarlamenttivaalit Keva.pdf.pdf (pdf, 10 kt)
Kuuntele 1.10.2018_Kunnanhallituksille_ALLEK.pdf.pdf
Kuuntele Kuntakirje, Vaalit 2019, 1.10.2018, korjattu sivu 39.pdf
Kuuntele Kuntakirje, Vaalit 2019, 1.10.2018, korjattu sivu 40.pdf
Kuuntele Liite 2 Yleiset ennakkoäänestyspaikat ja aukiolot 2019 eduskuntavaalit Keva (003).pdf.pdf
Kuuntele Liite 3 Yleiset ennakkoäänestyspaikat ja aukiolot 2019 europarlamenttivaalit Keva.pdf.pdf
§ 28 Oikeusministeriön kirje 1.10.2018 vuonna 2019 toimitettavista vaaleista
§ 29 Väestörekisterikeskuksen kirje 28.11.2018 äänestyspaikkojen ja keskusvaalilautakunnan yhteystietojen ilmoittamisesta
§ 30 Kuntaliiton yleiskirje 15/2018 vuoden 2019 eduskuntavaaleista ja europarlamenttivaaleista
§ 32 Esitys vaalipäivän äänestyspaikoiksi vuoden 2019 eduskuntavaaleissa ja europarlamenttivaaleissa
§ 33 Äänioikeustietojärjestelmän käyttö vaalipäivänä
§ 34 Keskusvaalilautakunnan kokousajat ja -paikat vuoden 2019 eduskuntavaaleissa